section_heading: Karijera
paragraph_text: mini|lijevo|250px|Hayden na Comic-Con 2007 Panettiere se manekenstvom počela baviti u dobi od samo pet mjeseci. Kad je navršila 11 mjeseci, počela je nastupati u televizijskim reklamama za tvrtku "Playskool". Prve glumačke korake napravila je u američkim sapunicama, i to u ulozi Sarah Roberts u ABC-jevoj sapunici "One Life to Live" i kasnije u ulozi Lizzie Spaulding u CBS-ovoj sapunici "Zvijezda vodilja" (Guiding Light). U potonjoj, Haydenin lik, Lizzie, se borila s leukemijom, te je serija dobila nagradu Društva za pomoć oboljelima od leukemije i limfoma.